Դմիտրի Ռոգաչով

**Դմիտրի Դմիտրիևիչ Ռոգաչով** (ռուսերեն՝ **Дмитрий Дмитриевич Рогачёв.** ), խորհրդային զորահրամանատար, դերծովակալ (1941 թ. մայիսի 21)։

## Կենսագրություն
Ծնվել է 1895 թվականին Կալուգայի նահանգի Մալոյարոսլավեցի գավառի Մեծ Ռոսլյակովկա գյուղում, աղքատ գյուղացու ընտանիքում։ 1908 թվականին ավարտել է Ուգոդսկո-Զավոդսկոե զեմստվոյի 4-րդ դասարանը (սովորել է կալվածատիրոջ հաշվին), նույն թվականին եկել է Մոսկվա, որտեղ սկսել է աշխատել Լիվշիցի էլեկտրամեխանիկական գործարանում՝ որպես փականագործ-էլեկտրիկի աշակերտ։ 1913 - 1915 թվականներին այդ մասնագիտությամբ աշխատել է Ցարիցինում։

Առաջին համաշխարհային պատերազմի երկրորդ տարում՝ 1915 թվականի մայիսին վաղաժամ զորակոչվել է զինվորական ծառայության և ուղարկվել ծառայելու նավատորմում։ Ծառայել է որպես Բալթյան նավատորմի «Սլավա» զրահանավի ղեկակալ։

Հեղափոխության և քաղաքացիական պատերազմի տարիներին  բոլշևիկների կողմից կռվել է Պետրոգրադում, Գատչինայի ու Ցարսկոյե Սելոյի մոտ, Բայկալ լճում և Կուբանում։

1929 թվականին ավարտել է Մ. Վ. Ֆրունզեի անվան ռազմածովային ուսումնարանը: Դրանից 9 տարի անց Դմիտրի Դմիտրիևիչն արդեն զբաղեցնում էր Ամուրի ռազմական նավատորմի հրամանատարի տեղակալի պաշտոնը:

1940 թվականին նա ստանձնել է Պինսկի ռազմական նավատորմի հրամանատարի պաշտոնը և մասնակցել գերմանա-խորհրդային պատերազմի սկզբնական փուլին։ 1941 թվականի մայիսի 21-ին Ռոգաչովին շնորհվել է դերծովակալի կոչում։ Կիևի ամրացված շրջանի վրա երկրորդ գրոհի ժամանակ, որն սկսվել էր 1941 թվականի սեպտեմբերի 16-ին, դերծովակալ Ռոգաչովը մնացել է Կիևում՝ նավատորմի շտաբում (այժմ դա Կիև-Մոգիլայան ակադեմիայի գլխավոր շենքն է)։ Սեպտեմբերի 18-ի կեսօրին նա ծանր վիրավորվել է հրետանային ռմբակոծության ժամանակ։ Ռոգաչովին բառացիորեն վերջին պահին ինքնաթիռով տարհանել են Կիևից, որը հենց հաջորդ օրը՝ սեպտեմբերի 19-ին գրավվել է հակառակորդի կողմից ։

Պատերազմի ավարտից հետո Դմիտրի Դմիտրիևիչը ծառայել է որպես ուսումնական ստորաբաժանման հրամանատար, այնուհետև՝ Զելենոդոլսկի նավաշինական ստորաբաժանման և բրիգադի հրամանատար: Նա մահացել է այդտեղ 1963 թվականին։

## Պարգևներ
* 2 Լենինի շքանշան (03.04.1942; 21.02.1945)
* 3 Կարմիր դրոշի շքանշան (27.02.1943; 03.11.1944; 24.06.1948)
* Հայրենական պատերազմի I աստիճանի շքանշան (25.09.1944)
* Կարմիր աստղի շքանշան (23.12.1935)
* Մեդալներ 
* Անվանական զենք (1929, 1955)

## Հիշատակ
* Դմիտրի Ռոգաչովի պատվին փողոցներ են կոչվել Զելենոդոլսկ և  Ժուկով քաղաքներում:
* Նրա անունով է կոչվել Զելենոդոլսկի № 4 դպրոցը, որի բակում 1980 թվականին կանգնեցվել է դերծովակալի հուշարձանը:
* 2013 թվականին Ռոգաչովի անունը կրող փողոցի սկզբնամասում տեղադրվել է նրա մարմարե կիսանդրին:
* Պարեկային նավերից մեկին տրվել է Դմիտրի Ռոգաչովի անունը (Второй патрульный корабль проекта 22160):

## Հուշեր
* *Рогачёв Д. Д.* Удары с Волги. // Битва за Сталинград. 4-е издание. — Волгоград: Нижне-Волжское книжное издательство, 1973. — С.258 — 265.

## Ծանոթագրություններ

## Գրականություն
* 

## Արտաքին հղումներ
* Рогачёв Дмитрий Дмитриевич
* Контр-адмирал Дмитрий Рогачёв

Կատեգորիա:1895 ծնունդներ
Կատեգորիա:1963 մահեր
Կատեգորիա:Երկրորդ համաշխարհային պատերազմի մասնակիցներ
Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հոկտեմբերի 2 ծնունդներ
Կատեգորիա:Հուլիսի 1 մահեր
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:ՎՀ/թեմա 4